ইতিবাচক ধারায় রয়েছে প্রবাসীদের পাঠানো অর্থ বা রেমিটেন্স। সদ্য শেষ হওয়া আগস্ট মাসে প্রবাসীরা ১৪১ কোটি ১০ লাখ মার্কিন ডলারের সমপরিমাণ রেমিটেন্স দেশে পাঠিয়েছেন। যা আগের মাস জুলাইয়ের তুলনায় ৯ কোটি ২৮ লাখ ডলার বেশি। অর্থবছরের প্রথম মাস জুলাইয়ে রেমিটেন্স এসেছিল ১৩১ কোটি ৮১ লাখ ডলার। কিন্তু ঈদের কয়েক দিনের ছুটি এবং ঈদ শেষে মাসের বাকি দিনগুলোতে তেমন রেমিটেন্স পাঠাননি প্রবাসীরা। সে কারণে অগাস্ট মাসে রেমিটেন্স প্রবাহে কিছুটা ধীরগতি লক্ষ্য করা গেছে। তবে অর্থবছরের দুই মাসের হিসাবে রেমিটেন্স প্রায় ৮ শতাংশ বেড়েছে। তবে ১৭ শতাংশের বেশি প্রবৃদ্ধি নিয়ে গত অর্থবছর শেষ হলেও চলতি অর্থবছরে সেটা ধরে রাখা সম্ভব হবে কি না, তা নিয়ে শঙ্কিত অর্থনীতিবিদরা।